Klub Spòlëznowi Jintegracje i Ceńtrum Spòlëznowëch Ùsłëgów są czerowóné do długò bezrobòtnëch co chcą wrócëc na rink robòtë a téż do niefùlsprawnëch i jich familiów. -To je jeden z elemeńtów programë spòlëznowi rewitalizacje Zagórzô, tak samò wôżny jak jinwesticje – klarëje direchtórka rëmsczégò MOPS-u Gabriéla Kònarzewskô. Przez dołączenié do Klubù to mdze mógł zwikszëc swòje szanse na rinkù robòtë przez staże, warkòwé kùrsë czë warkòwnie. Ceńtrum Spòlëznowëch Ùsłëgów bédëje m. jin. pòmòc psychòlogów i rëchcenwaltów, terapie i familiné mediacje a téż dozér nad dzecama, co ceszi mieszkańców Zagórzô. Nabiér do Klubù Spòlëznowi Jintegracje i Ceńtrum Spòlëznowëch Ùsłëgów MOPS w Rëmi prowadzy w stałim tribie. Òbadwa projechtë mdą realizowóné do 2022 rokù, docelowò mô z nich skòrzëstac wicy jak 200 lëdzy.